# Krisen i Rødehavet (2023–)

| Krisen i Rødehavet (2023–) |
| --- |
|

|  |  |
| --- | --- |
| Dato | 19. oktober 2023– |
| Sted | Israel, Rødehavet, Adenbukten, saudiarabisk og egyptisk luftrom, Jemen |
| Status | Pågående
* Avskårne rakettangrep mot israelske landmål
* Forstyrrelse av internasjonal sjøfartsnæring i Rødehavet
* Operation Prosperity Guardian innledet i desember 2023
* Britisk-amerikanske luftangrep mot houthiterritorier i januar 2024
 |

 |
| Stridende parter |
|  Jemen (Det øverste politiske råd)
* Houthi-bevegelsen
 | Israel Israel

---

Prosperity Guardian:
* Storbritannia Storbritannia
* Australia Australia
* Bahrain
* Canada Canada
* Danmark Danmark
* Tyskland
* Hellas Hellas
* Nederland Nederland
* New Zealand New Zealand
* Norge Norge
* Seychellene
* Singapore Singapore
* Sri Lanka

---

Frankrike Frankrike Italia Italia India India Pakistan Pakistan |
| Kommandanter og ledere |
|   Abdul-Malik al-Houthi   Mohamed al-Atifi   Mahdi al-Mashat   Abdel-Aziz bin Habtour | * Isaac Herzog
* Benjamin Netanyahu
* Benny Gantz
* Yoav Gallant
* Herzi Halevi
* Joe Biden
* Lloyd Austin
* Rishi Sunak
* Ranil Wickremesinghe
* Emmanuel Macron
* Sergio Mattarella
* Giorgia Meloni
* Droupadi Murmu
* Narendra Modi
* Arif Alvi
* Anwaar ul Haq Kakar
 |
| Tap |
|   15 falne, 8 sårede |  1 MQ-9 Reaper drone skutt ned. 2 Navy SEALs savnet |

**Krisen i Rødehavet (2023–)** omfatter et kompleks av pågående hendelser med ringvirkninger for internasjonale konfliktforhold og internasjonal handel. Utløsende momenter var den jemenittiske houthi-maktens rakett- og droneangrep mot Israel i oktober 2023, fulgt av en blokade mot israelskrelaterte skip i Rødehavet, som kom på bakgrunn av Israels invasjon av Gaza.

En kortvarig fortsettelse av rakettskytninger, mer kontinuerlige skipsangrep og -inndragninger, iverksettelsen av den amerikanskledede militære sjøoperasjonen Prosperity Guardian, FN-resolusjonen mot houthienes aksjoner mot handelsskip, og britiske og amerikanske luftangrep mot landmål i Jemen har inngått i komplekset av begivenheter.

## Bakgrunn

Houthiene er en jemenittisk milits knyttet til sjiaislam og støttet av Iran. De har erklært støtte til Hamas i Gaza. De disponerer anslagsvis 20 000 soldater. Droner og missiler antas å være produsert i Iran.

## Hendelser

### Oktober

Kort etter israels invasjon av Gaza begynte houthiene å angrip fartøy på Rødehavet med missiler og droner. En stor del av disse ble avskåret av amerikanske og israelske militære. Houthiene opplyste i følge *The Guardian* at blokaden skulle gjelde skip med tilknytning til Israel («linked to Israel»). Houthiene uttalte at alle skip med tilknytning til Israel er legitime mål.

### November

I november 2023 ble situasjonen trappet opp da militsen kapret skip antatt å være knyttet til Israel og bortførte mannskapet.

«Galaxy Leader», et Bahamas-registrert roroskip, ble 19. november 2023 kapret av houthi-milits nær havnebyen Hodeida. Kaprerne brukte helikopter for å ta seg om bord og filmet aksjonen som ble offentliggjort dagen etter. Aksjonen bar preg av å være utført av profesjonelt trente soldater. Iran nektet for å ha noe med hendelsen å gjøre. Det kaprede skipet ble ført havnen i Hodeida der skuelystne fikk komme om bord. Kapringen av «Galaxy Leader» var en viktig bakgrunn for at Operation Prosperity Guardian ble igangsatt.

### Januar

Den 10. januar 2024 vedtok FNs sikkerhetsråd en resolusjon som krevde opphør av houthi-angrep på handelsfartøy. Resolusjonen påpekte at statene har rett til å forsvare fartøyene mot angrep.

Amerikanske og britiske styrker gjennomførte et luftangrep mot mål vest i Jemen fra 12. januar 2024 og disse angrepen var ikke en del av Operation Prosperity Guardian. Det britiske og amerikanske angrepet 12. januar skjedde etter flere advarsler til Houthiene om å avslutte angrepene.

Ifølge USAs talsperson ble 60 mål på 16 steder i Jemen-angrepet; målene skal ha bestått av kommandosentre, ammunisjonslager, utskytingsramper, våpenfabrikker og luftforsvarsanlegg.

## Noter

## Referanser